הוכן ע"י אהובה משה

מעבדה מס' 1 : מעבדת אוסמוזה

1.	חתוך את תפוח האדמה שלפניך לשני חצאים, לאורכו. העמד כל חצי כאשר פני החתך כלפי מעלה בתוך חצי צלחת פטרי.
2.	קדח בעזרת סכין חור בגודל 2X2X2 ס"מ בערך. אין צורך לדייק וגם אין חשיבות.
3.	לפניך שתי אבקות, הכנס כפית שטוחה מאבקה א' לחור אחד, וכפית שטוחה מאבקה ב' לחור שני.
4.	התבונן במתרחש במשך 20 דקות. רשום את תצפיתך כל 5 דקות. 
5.	ידוע כי אחת האבקות היא עמילן. על סמך תצפיתך איזו אבקה היא עמילן? נמק על מה מבוססת מסקנתך.
6.	אילו נלקחה רקמה של בע"ח כגון שריר במקום תפו"א – האם היית מקבל אותן התוצאות? נמק.

מעבדה מס' 2: מעבדת אוסמוזה

1.	לפניך גלילים של תפו"א. בחר בארבעה גלילים בעלי אורך שווה (במידה ואין ארבעה באורך שווה חתוך אותם כך שאורכם ישתווה).
2.	גליל אחד השאר שלם, גליל שני חתוך לשני חצאים לאורכו (שמור את חלקי הגליל יחד), גליל שלישי חתוך לארבעה רבעים לאורכו, גליל רביעי חלק לשישה חלקים לאורכו.
3.	קח ארבע מבחנות וסמן אותם במספרים 1 – 4.
4.	למבחנה 1 הכנס את הגליל השלם לאחר שגולגל היטב באבקת סוכרוז.
5.	למבחנה 2 הכנס את שני חצאי הגליל השני, לאחר שכל חצי גולגל באבקת הסוכרוז. 
6.	למבחנה 3 הכנס את ארבעת הרבעים של הגליל השלישי, לאחר שכל רבע גולגל באבקת סוכרוז.
7.	למבחנה 4 הכנס את ששת השישיות של הגליל הרביעי, לאחר שכל שישית גולגלה באבקת סוכרוז.
8.	רשום את זמן תחילת הניסוי. לאחר 20 דקות בדוק את כמות הנוזל שיצאה מכל אחד מהגלילים בדרך הבאה:
קח משורה של 10 מ"ל. הכנס למשורה 1 מ"ל מים ( ודא שאומנם המים מגיעים עד לשנתה של 1). בעזרת טפי אסוף את כל הנוזל ממבחנה מס' 1 והעבר אותו למשורה. רשום את כמות הנוזל שהוספת למשורה.
באופן דומה מדוד את כמות הנוזל במבחנות 2 – 4.